เรื่องร้องเรียน (ถนน) วันที่ 2023-10-02 05:23:49 — แขวงคลองเตยเหนือ เขตวัฒนา จังหวัดกรุงเทพมหานคร
24 ซอยโกสุมรวมใจ 36 แยก 8 แขวงดอนเมือง เขตดอนเมือง กทม
วันที่  2  ตุลาคม พ.ศ. 2566
เรื่อง	ขอคัดค้านคำขออนุญาตดัดแปลงอาคารชุดสุขุมวิท สวีท ของนิติบุคคลอาคารชุด สุขุมวิท สวีท และขอให้ชี้แจงกรณีเจ้าของอาคารชุด
เรียน	ผู้อำนวยการสำนักการโยธา กรุงเทพมหานคร
อ้างถึง 	1. คำขออนุญาตก่อสร้าง ดัดแปลง รื้อถอน หรือเคลื่อนย้ายอาคาร ของ นิติบุคคลอาคารชุด สุขุมวิท สวีท แบบ ข.1 เลขรับที่ 40 ลงวันที่ 21 กุมภาพันธ์ 2566
2. หนังสือนายฉัตรชัย กองทรัพย์ เรื่องขอคัดค้านคำขออนุญาตดัดแปลงอาคารชุดสุขุมวิท สวีท ของนิติบุคคลอาคารชุด สุขุมวิท สวีท ลงวันที่ 2 มิถุนายน 2566
3. หนังสือสำนักการโยธา ที่ กท 0907/ร.97 ลงวันที่ 26 กรกฎาคม 2566
4. หนังสือสำนักการโยธา ที่ กท 0907/1770 ลงวันที่ 7 กรกฎาคม 2566
5. คำขออนุญาตก่อสร้าง ดัดแปลง รื้อถอน หรือเคลื่อนย้ายอาคาร ของ นิติบุคคลอาคารชุด สุขุมวิท สวีท แบบ ข.1 เลขรับที่ 247 วันที่ 5 กันยายน 2566

ข้าพเจ้า นายฉัตรชัย กองทรัพย์ อายุ 62 ปี อยู่บ้านเลขที่ 24 ซอยโกสุมรวมใจ 36 แยก 8 แขวงดอนเมือง เขตดอนเมือง กทม เป็นเจ้าของห้องชุดเลขที่ 19/314 และเป็นเจ้าของร่วมทรัพย์ส่วนกลางของอาคารชุดสุขุมวิท สวีท ตั้งอยู่เลขที่ 19 ซอยสุขุมวิท 13 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
ข้อ 1.) ตามที่นิติบุคคลอาคารชุดสุขุมวิท สวีท ได้ยื่นคำขออนุญาตก่อสร้าง ดัดแปลง รื้อถอน หรือเคลื่อนย้ายอาคารชุดสุขุมวิท สวีท (ตามอ้างถึง 1.) ข้าฯเห็นว่า นิติบุคคลอาคารชุดฯไม่มีอำนาจขออนุญาตดังกล่าว เนื่องจากนิติบุคคลอาคารชุดฯไม่ใช่เจ้าของอาคารชุดดังกล่าว ข้าฯจึงคัดค้านการขออนุญาตดังกล่าว เมื่อวันที่ 2 มิถุนายน 2566 (ตามอ้างถึง 2.) ซึ่งท่านได้ชี้แจ้งว่า สำนักการโยธามีคำสั่งไม่อนุญาตให้ดัดแปลงอาคารชุดสุขุมวิท สวีท (ตามอ้างถึง 3.)
เนื่องจากข้าฯได้ฟ้องคดีต่อศาลปกครองกลางเป็นคดีหมายเลขดำที่ 2528/2565 ซึ่งเจ้าของห้องชุดเลขที่ 19/149-151 และ 19/558 อ้างว่านิติบุคคลอาคารชุดฯกำลังดำเนินการยื่นคำขออนุญาตฯ (ตามอ้างถึง 1.) ดังนั้นศาลฯจึงมีคำสั่งให้ท่านชี้แจงกรณีดังกล่าว ซึ่งท่านได้ชี้แจงรายละเอียดต่อศาลปกครองกลาง โดยมีรายละเอียดตามอ้างถึง 4. ข้าฯจึงทราบว่าท่านไม่ได้ยกเอากรณีการเป็นเจ้าของอาคารชุดสุขุมวิท สวีท มาใช้วินิจฉัยในคำสั่งไม่อนุญาตให้ดัดแปลงอาคารชุดสุขุมวิท สวีท 
ต่อมานิติบุคคลอาคารชุดฯได้ยื่นขออนุญาตก่อสร้างฯอีกครั้ง ปรากฎตามอ้างถึง 5.
ข้าฯขอคัดค้านคำขอฯตามอ้างถึง 5. โดยมีเหตุผลว่า นิติบุคคลอาคารชุดสุขุมวิท สวีทไม่ใช่เจ้าของอาคารชุดสุขุมวิท สวีท แต่เป็นเพียงผู้ครอบครองอาคารสำหรับทรัพย์ส่วนกลางตามกฎหมายว่าด้วยอาคารชุด ตามนัย พระราชบัญญัติควบคุมอาคาร พ.ศ. 2522 มาตรา 4
ดังนั้น นิติบุคคลอาคารชุดฯไม่มีอำนาจขออนุญาตดังกล่าว ข้าฯในฐานะเจ้าของกรรมสิทธิรวมอาคารชุดสุขุมวิท สวีท ขอคัดค้านคำขออนุญาตดังกล่าว (ตามอ้างถึง 5)

ข้อ 2.) เพื่อประโยชน์แห่งสาธารณะ ขอท่านได้โปรดชี้แจงกรณีนี้โดยชัดแจ้งว่า “นิติบุคคลอาคารชุดไม่ใช่เจ้าของอาคารชุด” นอกจากนี้ การที่นิติบุคคลอาคารชุดไม่ได้เป็นเจ้าของโฉนดที่ดินแปลงที่ตั้งของอาคารชุด ดังนั้นนิติบุคคลอาคารชุดไม่สามารถใช้สิทธิการเป็นเจ้าของโฉนดที่ดินได้

จึงเรียนมาเพื่อโปรดพิจารณาและดำเนินการต่อไป

ขอแสดงความนับถือ
#1555 #bkkrongtook